María José Noain Maura

María José Noain Maura (Hondarribia, 1971ko uztailaren 11) gipuzkoar arkeologoa da. Geografia eta Historian lizentziatua, Historiaurrea eta Arkeologia espezialitatean eta baita Gizarte eta Kultura Antropologian lizentziatua ere. Arte, Historia eta Arkeologia ikastaroetako irakaslea eta idazlea ere bada. 

Landu dituen proiektuen artean daude «Ondarea» eta «El arte del grabado en el Bidasoa» erakusketak; «Bidasoako Atlas Emozionala» ikerketa, erakusketa eta liburua; «Emakumeen aztarnak Hondarribian» ibilbidea eta liburua eta «KulturBox», kulturaren edukiontzi interaktiboak, azken bi proiektu horiek Bitaminerekin egin dituenak.      

Artikulu zientifikoak argitaratu ditu hainbat aldizkaritan, hara nola: dibulgazio-artikuluak National Geographic-en (Historia), monografia bat Hondarribiko Historiari buruzko monografikoa, Frantziako Livia Drusila eta Isabel-i buruzko biografia nobelatuak RBA Edizioetan. 2025ean atera da bere orain arteko libururik garrantzitsuena, "Las mujeres en la Historia del Arte", Principal de los Libros argitaletxeak argitaratua. 

 Biografia 
Carmen Maura eta José Luis Noain margolarien alaba da, horregatik artearekin eta pinturarekin lotura handia zuen etxe batean hazi zen María José. Hamar urte zituenetik arkeologoa izan nahi zuen, biolina ikasten ere hasi zelarik.  Bi bokazioen artean erabaki behar eta, Arkeologiaren aldeko apustua egin zuen.  

Madrilgo Unibertsitate Autonomoan Geografia eta Historian lizentziatu zen, Historiaurrea eta Arkeologia espezialitatearekin. Urte batzuk geroago, Euskal Herriko Unibertsitatean Gizarte eta Kultura Antropologiako lizentziaturarekin osatu zuen prestakuntza hori, eta 2018tik dabil Artearen Historiako Gradua egiten UNEDen.  

 Lan eskarmentua 
Bere lan-ibilbidearen hasiera Arkeologia Prebentiboaren munduari lotuta egon zen: indusketa askotan parte hartu zuen Espainian eta atzerrian; nabarmentzekoa da Ponpeiako aztarnategian egindako lana. Tell Hatsor (Israel), Songo Mnara (Tanzania), Ampurias, Irungo erromatar portua, etab. 

Fase hori bukatuta, museoen eta kultur kudeaketaren mundura bideratu zuen bere eginbeharra. 2006an hasita, hamahiru urtez Irungo Oiasso Erromatar Museoko jardueren eta komunikazioaren arduraduna izan zen, eta Bidasoako Nazioarteko Arkeologia Jaialdia bezalako proiektuetan parte hartu zuen, bertako idazkari eta zuzendari izan zelarik. Horrez gain Gipuzkoako Foru Aldundiaren K bulegoa-ko kultur bitartekaria izan zen eta Radio Euskadi, Cadena Ser eta "La Biblioteca Perdida" podcast historikoaren ohiko kolaboratzailea ere bada.

2019tik etapa berri bati ekin zion, kultura-dibulgazioan eta ondarean gehiago zentratuta. “Los Viajes de Aspasia” proiektua sortu zuen, artea, historia eta arkeologia herritarrei hurbiltzeko helburuarekin. 

Arte, Historia eta Arkeologia ikastaroak eskaintzen ditu 2001etik.  

 Publikazioak 
Idazle gisa, zientzia eta dibulgazio artikulu ugari argitaratu ditu, horietako batzuk National Geographic Historia aldizkarian eta “Hondarribiko jatorria” izeneko monografia historikoan.https://es.linkedin.com/in/maria-jose-noain-maura 

 Liburuak 

 Las mujeres en la Historia del Arte. Principal de los Libros. 2025.  
 Atlas Emocional del Bidasoa. Elena Odriozolaren ilustrazioak. Bitamine. 2024.
 Mujeres artistas del País Vasco. 2024.
 Isabel de Francia. RBA. 2022.
 Arte Paleolítico. 2022.
 Las huellas de las mujeres de Hondarribia. Andrea Villamorren ilustrazioak. Parean Berdintasun Elkartea. 2022.
 Livia Drusila. RBA. 2021.
 Los orígenes de Hondarribia: de su pasado romano a 1400.

 National Geographic-en argitaratutako artikuluak 

 Perfumes en Roma, el aderezo más preciado. 2023.
 Kilwa, la edad de oro de los sultanes swahilis. 2019.
 El aceite, artículo multiusos de los romanos. 2018.
 Erreferentziak 

 Kanpo estekak 
 Webgune ofiziala
 "Las mujeres en la historia del arte" liburuari buruzko elkarrizketa. El Cortaplano
 "Las mujeres en la historia del arte" liburuari buruzko elkarrizketa. Libertad Digital. 2025/02/18
 "Las mujeres en la historia del arte" liburuari buruzko elkarrizketa. Oarsoaldeko Hitza. 2025/03/05
 "Las mujeres en la historia del arte" liburuari buruzko elkarrizketa. Diario Vasco. 2025/03/09

Kategoria:Hondarribiarrak
Kategoria:Arkeologoak
Kategoria:Emakume arkeologoak
Kategoria:Antropologoak
Kategoria:Emakume antropologoak
Kategoria:Historialariak
Kategoria:Emakume historialariak
Kategoria:Idazleak
Kategoria:Emakume idazleak
Kategoria:Feministak